མི་མང་ལ་ཤེས་ཡོན་དང་ཆབ་སྲིད་གོ་རྟོགས་གང་ཡང་མེད་ཀྱང་།༧གོང་ས་མཆོག་ལ་དད་པ་དམ་ཚིག་གཙང་མ་དང་།བོད་མིའི་སྒྲིག་འཛུགས་ལ་ཡིད་ཆེས་བློ་གཏད་འགྱུར་མེད་རེད།ས་གནས་དེའི་རྒན་པ་མང་ཆེ་བར་རྒན་ཕོགས་དང་ཕྲུ་གུ་མང་ཆེ་བར་སློབ་ཡོན།དེ་བཞིན་ཉམས་ཐག་ལ་འཚོ་སྣོན་སོགས་རེག་གི་འདུག་སྟབས།ས་གནས་མི་མང་ཚོས་ཀྱང་༧གོང་ས་མཆོག་དང་བོད་མིའི་སྒྲིག་འཛུགས་ཀྱི་ཐུགས་རྗེ་བཀའ་དྲིན་ལ།རྒྱལ་ཁབ་ཡོད་པའི་བལ་བོའི་ཡུལ་མི་ཚོ་ལས་ང་ཚོ་རྒྱལ་ཁབ་མེད་པའི་བོད་པ་སྐྱབས་བཅོལ་བ་ཚོར་ཐོབ་ཐང་ཡག་པ་རེག་གི་འདུག་ཅེས་ཧ་ཅང་ཡིད་མགུ་བའི་ཚུལ་དུ་རྗོད་ཀྱི་འདུགས་གནས་དེ་ཁུལ་གྱི་ཡུལ་མི་དང་བོད་པ་ཚང་མས་བོད་སྐད་མ་གཏོགས་བལ་བོའི་སྐད་ཡིག་མི་ཤེས་ཤིང་།ཁང་པའི་བཟོ་བཀོད་དང་ནང་གི་ཆ་ལགལུས་ཀྱི་གྱོན་གོས་དང་ཉིན་རེའི་འཚོ་བ་སྐྱེལ་སྟངས་ཡོངས་རྫོགས་བོད་པ་དང་གཅིག་པ་ཡིན་པ་མ་ཟད།བོད་པའི་སྲོལ་རྒྱུན་རིག་གཞུང་རྣལ་མ་གྲ་མ་ཉམས་གྲུ་མ་ཞིག་པར།ས་གནས་ཁུག་ཀྱོག་འདི་ན་ལྷག་འདུག་ཨང་སྙམ་པའི་ཚོར་སྣང་བྱུང་སོང་།ས་གནས་དེ་ཁུལ་གྱི་བོད་མི་ཚོས་བོད་དོན་ཆབ་སྲིད་ལས་འགུལ་སྤེལ་ཐུབ་ཀྱི་མེད་ཀྱང་།༧གོང་ས་མཆོག་གི་འཁྲུངས་སྐར་དེ་སྐྱབས་ཡུལ་ཐུན་མོང་གི་དུས་ཆེན་ཞིག་ཏུ་གྱུར་ཏེ།བོད་པའི་རིག་གཞུང་སྲུང་སྐྱོབ་ཀྱི་ལས་འགུལ་ཞིག་དང་།བོད་མི་དང་ཡུལ་མི་མཛའ་འབྲེལ་མཐུན་ལམ་གྱི་ཟམ་པ་ཞིག་ཆགས་འདུག